## Uredba o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2010. godinu

### NN 19/2010 (10.2.2010.), Uredba o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2010. godinu

VLADA REPUBLIKE HRVATSKE

446

Na temelju članka 45.a stavka 2. Zakona o financiranju jedinica lokalne i područne (regionalne) samouprave (»Narodne novine«, br. 117/93, 69/97, 33/2000, 73/2000, 127/2000, 59/2001, 107/2001, 117/2001, 150/2002, 147/2003, 132/2006, 26/2007 i 73/2008), Vlada Republike Hrvatske je na sjednici održanoj 4. veljače 2010. godine donijela

UREDBU

O NAČINU IZRAČUNA IZNOSA POMOĆI IZRAVNANJA ZA DECENTRALIZIRANE FUNKCIJE JEDINICA LOKALNE I PODRUČNE (REGIONALNE) SAMOUPRAVE ZA 2010. GODINU

Članak 1.

Ovom Uredbom utvrđuje se način izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2010. godinu iz Državnog proračuna Republike Hrvatske za 2010. godinu prema posebnim zakonima i odlukama o kriterijima i mjerilima za osiguravanje minimalnoga financijskog standarda javnih potreba u djelatnostima osnovnog i srednjeg školstva, socijalne skrbi, zdravstva i vatrogastva.

Članak 2.

Pod decentraliziranim funkcijama podrazumijevaju se rashodi utvrđeni posebnim zakonima za osnovno i srednje školstvo, socijalnu skrb, zdravstvo i vatrogastvo.

Kriteriji i mjerila za osiguravanje minimalnoga financijskog standarda u 2010. godini za pojedine djelatnosti, propisani odlukama Vlade Republike Hrvatske, temelj su za utvrđivanje osnovice za izračun prenesenih obveza i prava jedinicama lokalne i područne (regionalne) samouprave.

Članak 3.

Ova Uredba odnosi se na jedinice lokalne i područne (regionalne) samouprave (u daljnjem tekstu: korisnici pomoći izravnanja), koje su preuzele financiranje decentraliziranih funkcija, i to na županije, Grad Zagreb, gradove i općine iz članka 9. stavka 3. ove Uredbe (tablice 2.ž., 2.g. i 3. općine/gradovi).

Korisnici pomoći izravnanja iz stavka 1. ovoga članka, u skladu sa Zakonom o financiranju jedinica lokalne i područne (regionalne) samouprave, ostvaruju prihode iz dodatnog udjela poreza na dohodak za decentralizirane funkcije i to za:

|  |  |  |
| --- | --- | --- |
| 1. | Osnovno školstvo | 3,1% |
| 2. | Srednje školstvo | 2,2% |
| 3. | Socijalnu skrb |  |
|  | – centre za socijalnu skrb | 0,5% |
|  | – domove za starije i nemoćne osobe | 1,7% |
| 4. | Zdravstvo | 3,2% |
| 5. | Vatrogastvo |  |
|  | – javne vatrogasne postrojbe | 1,3% |

Korisnici pomoći izravnanja ostvaruju pravo na sredstva iz Državnog proračuna Republike Hrvatske za 2010. godinu, Razdjela 025 Ministarstvo financija, Glave 02506 Ministarstvo financija – ostali izdaci države, 1039 Financiranje decentraliziranih funkcija, A539150 Dodatna sredstva izravnanja za decentralizirane funkcije, s računa 363 Pomoći unutar opće države, ako iz dodatnog udjela poreza na dohodak iz stavka 2. ovoga članka ne ostvare sredstva do iznosa prenesene obveze za decentralizirane funkcije za 2010. godinu, utvrđenog u Zbirnom pregledu sredstava za decentralizirane funkcije u 2010. godini po županijama – Tablica 1., Pregledu sredstava za decentraliziranu funkciju osnovnog školstva po županijama u 2010. godini – Tablica 2.ž., Pregledu sredstava za decentraliziranu funkciju osnovnog školstva po gradovima u 2010. godini – Tablica 2.g. i Pregledu sredstava za decentraliziranu funkciju vatrogastva po općinama/gradovima u 2010. godini – Tablica 3. općine/gradovi, u daljnjem tekstu: Pregled sredstava, koji je sastavni dio ove Uredbe.

Članak 4.

Korisnici pomoći izravnanja ostvaruju pravo na sredstva pomoći za osnovno i srednje školstvo, koja se utvrđuju na temelju osnovice iz stavaka 2. i 3. ovoga članka.

Osnovica za utvrđivanje prenesene obveze županije, Grada Zagreba i grada za osnovno školstvo za 2010. godinu proizlazi iz Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva u 2010. godini.

Osnovica za utvrđivanje prenesene obveze županije i Grada Zagreba za srednje školstvo za 2010. godinu proizlazi iz Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjih škola i učeničkih domova u 2010. godini.

Članak 5.

Korisnici pomoći izravnanja ostvaruju pravo na sredstva pomoći za centre za socijalnu skrb i pomoći za podmirenje troškova stanovanja korisnicima koji se griju na drva te za domove za starije i nemoćne osobe u visini koja se utvrđuje na temelju osnovice iz stavaka 2. i 3. ovoga članka.

Osnovica za utvrđivanje prenesene obveze županije i Grada Zagreba za 2010. godinu proizlazi iz Odluke o minimalnim financijskim standardima materijalnih i financijskih rashoda centara za socijalnu skrb i pomoći za podmirenje troškova stanovanja korisnicima koji se griju na drva u 2010. godini.

Osnovica za utvrđivanje prenesene obveze županije i Grada Zagreba za 2010. godinu proizlazi iz Odluke o minimalnim financijskim standardima za decentralizirano financiranje domova za starije i nemoćne osobe u 2010. godini.

Članak 6.

Korisnici pomoći izravnanja ostvaruju pravo na sredstva pomoći za zdravstvene ustanove na području županije i Grada Zagreba u visini koja se utvrđuje na temelju osnovice iz stavka 2. ovoga članka.

Osnovica za utvrđivanje prenesene obveze županije i Grada Zagreba za financiranje zdravstvenih ustanova na području županije i Grada Zagreba za 2010. godinu proizlazi iz Odluke o minimalnim financijskim standardima za decentralizirane funkcije za zdravstvene ustanove u 2010. godini.

Članak 7.

Korisnici pomoći izravnanja ostvaruju pravo na sredstva pomoći za financiranje javnih vatrogasnih postrojbi na području općine, grada i Grada Zagreba u visini koja se utvrđuje na temelju osnovice iz stavka 2. ovoga članka.

Osnovica za utvrđivanje prenesene obveze općine, grada i Grada Zagreba za financiranje javnih vatrogasnih postrojbi za 2010. godinu proizlazi iz Odluke o minimalnim financijskim standardima za decentralizirano financiranje redovite djelatnosti javnih vatrogasnih postrojbi u 2010. godini.

Članak 8.

U proračunu za 2010. godinu, korisnici pomoći izravnanja planiraju prihode i rashode za decentralizirane funkcije u 2010. godini prema proračunskim klasifikacijama do iznosa utvrđenog u Pregledu sredstava.

Korisnici pomoći izravnanja planiraju prihode za decentralizirane funkcije prema procjeni prihoda koje će u 2010. godini ostvariti temeljem svakoga pojedinog dodatnog udjela poreza na dohodak iz članka 3. ove Uredbe, a razliku prihoda do iznosa iz stavka 1. ovoga članka planiraju iz pomoći izravnanja.

Članak 9.

Iznos osnovice za utvrđivanje prenesene obveze iz članaka 4., 5., 6. i 7. ove Uredbe obveza je koju treba financirati korisnik pomoći izravnanja u 2010. godini.

Od mjesečnog iznosa obveze odbija se iznos ostvarenog poreza na dohodak iz dodatnog udjela poreza na dohodak za decentraliziranu funkciju za prethodni mjesec, a nedostajući iznos sredstava do mjesečne obveze podmiruje se iz pomoći izravnanja.

Pregled obveza decentraliziranih funkcija sastavni je dio ove Uredbe, a čine ga:

– Zbirni pregled sredstava za decentralizirane funkcije u 2010. godini po županijama (Tablica 1.),

– Pregled sredstava za decentraliziranu funkciju osnovnog školstva po županijama u 2010. godini (Tablica 2.ž.),

– Pregled sredstava za decentraliziranu funkciju osnovnog školstva po gradovima u 2010. godini (Tablica 2.g.),

– Pregled sredstava za decentraliziranu funkciju vatrogastva po općinama/gradovima u 2010. godini (Tablica 3. općine/gradovi).

Članak 10.

Županije, Grad Zagreb, gradovi i općine dužni su sredstva iz članka 9. stavka 1. ove Uredbe doznačivati krajnjim korisnicima (ustanovama) čije su financiranje preuzeli.

Sredstva iz stavka 1. ovoga članka doznačuju se u skladu s obvezama, prema dinamici i planu prioriteta utvrđenima u proračunu korisnika pomoći izravnanja.

Iznimno, radi osiguranja namjenskoga korištenja sredstava iz članka 9. stavka 1. ove Uredbe, Ministarstvo financija može sredstva državnog proračuna doznačivati izravno krajnjim korisnicima.

Članak 11.

Korisnici pomoći izravnanja dužni su sredstva ostvarena za decentralizirane funkcije iz članka 3. ove Uredbe koristiti za namjene utvrđene u odlukama Vlade Republike Hrvatske o minimalnim financijskim standardima.

Na temelju odluka iz članka 4. ove Uredbe, korisnici pomoći izravnanja dužni su donijeti vlastite odluke o kriterijima i mjerilima te načinu financiranja osnovnog i srednjeg školstva u 2010. godini u okvirima bilanciranih sredstava iz članka 9. stavka 3. ove Uredbe.

Korisnik pomoći izravnanja – županija, odnosno Grad Zagreb – osnivač ustanove, može udružiti sredstva u djelatnosti školstva za nabavu proizvedene dugotrajne imovine i za dodatna ulaganja na nefinancijskoj imovini na temelju vlastite odluke iz stavka 2. ovoga članka, u skladu s odlukama o minimalnim financijskim standardima u osnovnom i srednjem školstvu, a do razine bilanciranih sredstava utvrđenih u članku 9. stavku 3. ove Uredbe.

Na temelju odluka iz članka 5. ove Uredbe, korisnici pomoći izravnanja dužni su donijeti vlastite odluke o kriterijima i mjerilima te načinu financiranja domova za starije i nemoćne osobe, centara za socijalnu skrb i pomoći za podmirenje troškova stanovanja korisnicima koji se griju na drva, u okvirima bilanciranih sredstava iz članka 9. stavka 3. ove Uredbe.

Na temelju Odluke iz članka 6. ove Uredbe, korisnici pomoći izravnanja dužni su donijeti vlastite odluke o kriterijima i mjerilima te načinu financiranja zdravstvenih ustanova, u okvirima bilanciranih sredstava iz članka 9. stavka 3. ove Uredbe.

Na temelju Odluke iz članka 7. ove Uredbe, korisnici pomoći izravnanja dužni su donijeti vlastite odluke o kriterijima za financiranje redovite djelatnosti javnih vatrogasnih postrojbi, u okvirima bilanciranih sredstava iz članka 9. stavka 3. ove Uredbe.

U odlukama iz stavaka 2., 4., 5. i 6. ovoga članka, utvrđuje se raspored sredstava po ustanovama i javnim vatrogasnim postrojbama te prioriteti za kapitalna ulaganja u ustanove iz stavaka 2., 4. i 5. ovoga članka.

Županije, Grad Zagreb, gradovi i općine mogu sredstva ostvarena od dodatnog udjela u porezu na dohodak i pomoći izravnanja iz članka 3. stavaka 2. i 3. ove Uredbe (osim za financiranje redovite djelatnosti javne vatrogasne postrojbe) raspodijeliti po ustanovama unutar pojedine djelatnosti, ali se preraspodjela mora zasnivati na planu objavljenom najmanje dva mjeseca prije njegova usvajanja.

U slučaju iz članka 10. stavka 3. ove Uredbe, ministarstva nadležna za školstvo, socijalnu skrb i zdravstvo, te nadležno tijelo državne uprave za vatrogastvo dostavljaju Ministarstvu financija raspored sredstava po krajnjim korisnicima (ustanovama), a u skladu s odlukama Vlade Republike Hrvatske o minimalnim financijskim standardima.

Članak 12.

Ako županije, Grad Zagreb, gradovi i općine koji financiraju decentralizirane funkcije, na godišnjoj razini, od dodatnog udjela poreza na dohodak i pomoći izravnanja ostvare više sredstava nego je to utvrđeno minimalnim standardom, odnosno ostvare više sredstava nego je stvoreno obveza po rashodima koji se financiraju na temelju odluka o minimalnim standardima za 2010. godinu, višak sredstava dužni su najkasnije do 15. veljače 2011. godine vratiti na račun Državnog proračuna Republike Hrvatske: 1001005-1863000160, model 64, poziv na broj 7196 (Povrat neiskorištenih sredstava iz ranijih godina) – 42395-539150.

Članak 13.

Izračun iznosa pomoći izravnanja za decentralizirane funkcije u 2010. godini obavlja Ministarstvo financija u suradnji s resornim ministarstvom ili nadležnim tijelom državne uprave po korisnicima pomoći izravnanja, a prema kriterijima i mjerilima iz odluka i do visine iznosa obveze utvrđene prema članku 9. stavku 3. ove Uredbe.

Sredstva iz stavka 1. ovoga članka doznačuju se na način i pod uvjetima ovisno o vrsti rashoda (rashodi poslovanja te rashodi za nabavu proizvedene dugotrajne imovine i rashodi za dodatna ulaganja na nefinancijskoj imovini).

Pomoći izravnanja za rashode poslovanja za decentraliziranu funkciju osnovnog i srednjeg školstva te vatrogastva doznačit će se sukladno člancima 4. i 7. ove Uredbe akontativno, temeljem mjesečnog obračuna za prethodni mjesec usklađenog s akontacijom za tekući mjesec.

Pomoći izravnanja za rashode za nabavu proizvedene dugotrajne imovine i dodatna ulaganja na nefinancijskoj imovini izvršavaju se na temelju dokumentacije županije, Grada Zagreba i grada o provedenom postupku u skladu sa zakonom, te na temelju ovjerenih računa o nabavi roba i/ili ovjerenih (privremenih ili okončanih) situacija za izvršene radove koji su dospjeli ili dospijevaju u mjesecu za koji se podnosi zahtjev za doznaku sredstava, a koji se dostavljaju resornom ministarstvu ili nadležnom tijelu državne uprave do 10. u mjesecu za tekući mjesec. Resorno ministarstvo ili nadležno tijelo državne uprave, nakon provedene provjere, objedinjene zahtjeve na razini županija i gradova dostavlja Ministarstvu financija do 15. u mjesecu za tekući mjesec.

Pomoći izravnanja u djelatnosti socijalne skrbi doznačit će se na način iz članka 5. ove Uredbe.

Pomoći izravnanja za decentralizirane funkcije za zdravstvene ustanove doznačit će se na način iz članka 6. ove Uredbe.

Pomoći izravnanja za decentraliziranu funkciju vatrogastva Ministarstvo financija doznačit će do 15. u mjesecu, a za ostale funkcije u razdoblju od 20. do 30. u mjesecu za tekući mjesec.

Članak 14.

Županije, Grad Zagreb, gradovi i općine dužni su resorno ministarstvo ili nadležno tijelo državne uprave izvješćivati o utrošenim sredstvima krajnjih korisnika (ustanova) u roku i na način propisan u odlukama o minimalnim financijskim standardima.

Resorno ministarstvo ili nadležno tijelo državne uprave dužno je pratiti izvršenje odluke o minimalnim financijskim standardima i po potrebi, a najkasnije do 30. rujna 2010. godine, Vladi Republike Hrvatske predložiti njezine izmjene i dopune.

Ako korisnik pomoći izravnanja iz stavka 1. ovoga članka ne dostavi izvješće resornom ministarstvu ili nadležnom tijelu državne uprave na propisani način i u roku iz stavka 1. ovoga članka, Ministarstvo financija na zahtjev će resornog ministarstva ili nadležnog tijela državne uprave privremeno obustaviti doznaku pomoći izravnanja.

Nadležno ministarstvo ili nadležno tijelo državne uprave dužno je izraditi konsolidirana izvješća o korištenju sredstava doznačenih za financiranje decentraliziranih funkcija.

Članak 15.

Krajnji korisnik (ustanova) koji prima sredstva za decentralizirane funkcije iz proračuna županije, Grada Zagreba, gradova i općina dužan je postupati u skladu s Pravilnikom o proračunskom računovodstvu i Računskom planu, Pravilnikom o financijskom izvještavanju u proračunskom računovodstvu, Pravilnikom o proračunskim klasifikacijama i Zakonom o javnoj nabavi.

Nadležno tijelo krajnjeg korisnika (ustanove) donosi financijski plan za 2010. godinu na četvrtoj razini Računskog plana, te program rada na temelju odluka o kriterijima i mjerilima te načinu financiranja osnovnog i srednjeg školstva, domova za starije i nemoćne osobe, centara za socijalnu skrb, zdravstvenih ustanova i javnih vatrogasnih postrojbi u 2010. godini iz članka 11. ove Uredbe, koje donosi županija, Grad Zagreb, grad i općina, a koje dostavlja nadležnom upravnom odjelu županije, Grada Zagreba, grada i općine najkasnije do 28. veljače 2010. godine.

Financijski plan sastoji se od prihoda i primitaka, rashoda i izdataka predviđenih za trogodišnje razdoblje, obrazloženja te plana razvojnih programa. Prihodi i primici se iskazuju po vrstama i izvorima iz kojih potječu, a rashodi i izdaci prema proračunskim klasifikacijama na četvrtoj razini.

Obrazloženje financijskog plana treba sadržavati podatke koji su osnova za izračunavanje godišnjeg iznosa bilanciranih sredstava (npr. broj objekata, djelatnika, razrednih odjeljenja, učenika, korisnika, kreveta), obrazloženje vlastitih prihoda i drugih prihoda od jedinica lokalne samouprave (predškolski odgoj ili drugo) ili iz drugih izvora, a prema odluci iz stavka 2. ovoga članka, te plan javne nabave za robu, radove i usluge koje su razvrstane u istovrsne skupine (prema statističkoj nomenklaturi ili prema Računskom planu).

Ako županija, Grad Zagreb, grad i općina nisu propisali drugačije:

– doznaka sredstava za rashode poslovanja izvršava se na temelju mjesečnog izvještaja ustanove o stvarno nastalim rashodima za protekli mjesec (na četvrtoj razini Računskog plana), koji potpisuju odgovorne osobe (računovođa i ravnatelj), a dostavlja se nadležnom upravnom odjelu najkasnije do 10-og u tekućem mjesecu za protekli mjesec;

– doznaka sredstava za nabavu proizvedene dugotrajne imovine i dodatna ulaganja na nefinancijskoj imovini izvršava se na temelju dokumentacije o provedenom postupku u skladu sa zakonom te na temelju ovjerenih računa o nabavi robe i/ili ovjerenih privremenih ili okončanih situacija za izvršene radove koji su dospjeli ili dospijevaju na plaćanje u mjesecu, a dostavljaju se nadležnom upravnom odjelu;

– doznaka sredstava za rashode poslovanja domova za starije i nemoćne osobe (rashodi za zaposlene, materijalni rashodi, financijski rashodi) izvršava se na temelju mjesečnog izvještaja ustanove o stvarno nastalim rashodima za protekli mjesec (na četvrtoj razini Računskog plana) i ostvarenih prihoda za posebne namjene za protekli mjesec (na četvrtoj razini Računskog plana), koji potpisuju odgovorne osobe, a dostavlja se nadležnom upravnom odjelu najkasnije do 10-og u tekućem mjesecu za protekli mjesec.

Ako krajnji korisnik (ustanova) ne dostavi financijski plan, program i izvještaj nadležnom upravnom odjelu u propisanom roku i na propisani način, ustanovi će se privremeno obustaviti doznaka sredstava.

Članak 16.

Županije, Grad Zagreb, gradovi i općine dužni su nadzirati zakonitost rada upravnih tijela koja obavljaju poslove decentraliziranih funkcija i korisnika proračunskih sredstava (ustanova) koji se financiraju iz tih sredstava.

Članak 17.

Ministarstvo financija i ministarstva nadležna za školstvo, socijalnu skrb i zdravstvo, te nadležno tijelo državne uprave za vatrogastvo nadziru zakonitost postupanja i namjenskoga korištenja sredstava iz ove Uredbe.

Članak 18.

Ovlašćuje se ministar financija da prema potrebi donosi naputak o provedbi ove Uredbe u dijelu koji se odnosi na dinamiku doznake sredstava pomoći izravnanja i na provedbu članka 3. stavka 2. ove Uredbe.

Članak 19.

Ova Uredba stupa na snagu danom objave u »Narodnim novinama«.

Klasa: 015-01/10-01/01

Urbroj: 5030104-10-1

Zagreb, 4. veljače 2010.

Predsjednica
Jadranka Kosor, dipl. iur., v. r.

ZBIRNI PREGLED SREDSTAVA ZA DECENTRALIZIRANE FUNKCIJE U 2010. GODINI PO ŽUPANIJAMA

Tablica 1.

|  |  |  |  |  |  |  |  |
| --- | --- | --- | --- | --- | --- | --- | --- |
| Županija | Školstvo | | Socijalna skrb | | Zdravstvo | Vatrogastvo | Sveukupne obveze za decentralizirane funkcije |
| Osnovno školstvo (obveza gradova i županija) | Srednje školstvo | Centri za socijalnu skrb i pomoć za ogrjev | Domovi za starije i nemoćne osobe | Zdravstvene ustanove | Javne vatrogasne postrojbe (obveza općina i gradova) |
| 1 | 2 | 3 | 4 | 5 | 6 | 7 | 8 (2+3+4+5+6+7) |
| Zagrebačka | 85.526.493 | 18.557.495 | 6.306.000 | 0 | 18.964.837 | 16.676.625 | 146.031.450 |
| Krapinsko-zagorska | 35.634.638 | 15.669.660 | 3.439.000 | 0 | 18.321.446 | 10.721.953 | 83.786.697 |
| Sisačko-moslavačka | 51.461.402 | 17.896.463 | 7.232.850 | 11.515.900 | 22.475.836 | 14.793.023 | 125.375.474 |
| Karlovačka | 37.058.903 | 19.053.511 | 5.185.400 | 4.957.500 | 17.359.904 | 11.747.355 | 95.362.573 |
| Varaždinska | 59.117.331 | 30.449.965 | 4.002.000 | 6.580.000 | 21.368.246 | 6.661.652 | 128.179.194 |
| Koprivničko-križevačka | 33.187.253 | 13.173.454 | 3.454.500 | 7.406.000 | 17.303.410 | 12.582.055 | 87.106.672 |
| Bjelovarsko-bilogorska | 34.397.754 | 18.242.031 | 4.573.550 | 5.047.000 | 16.372.512 | 13.781.311 | 92.414.158 |
| Primorsko-goranska | 58.691.669 | 37.463.353 | 5.774.100 | 22.025.000 | 37.536.618 | 33.290.365 | 194.781.105 |
| Ličko-senjska | 20.505.772 | 5.682.963 | 1.926.000 | 12.145.900 | 9.849.238 | 7.404.655 | 57.514.528 |
| Virovitičko-podravska | 26.057.622 | 11.105.872 | 2.799.000 | 0 | 15.012.313 | 6.061.059 | 61.035.866 |
| Požeško-slavonska | 26.020.569 | 11.815.282 | 2.966.500 | 10.061.700 | 14.308.660 | 2.596.805 | 67.769.516 |
| Brodsko-posavska | 46.802.968 | 18.893.100 | 5.027.000 | 9.277.000 | 18.407.720 | 8.197.138 | 106.604.926 |
| Zadarska | 43.742.988 | 23.880.687 | 4.366.900 | 9.950.000 | 17.920.779 | 25.764.564 | 125.625.918 |
| Osječko-baranjska | 79.931.567 | 41.379.637 | 11.199.500 | 19.274.000 | 35.409.190 | 16.322.997 | 203.516.891 |
| Šibensko-kninska | 28.573.701 | 12.065.275 | 7.479.250 | 11.029.000 | 16.865.366 | 14.787.727 | 90.800.319 |
| Vukovarsko-srijemska | 47.566.206 | 20.905.130 | 5.627.300 | 14.260.000 | 31.307.234 | 11.972.599 | 131.638.469 |
| Splitsko-dalmatinska | 104.980.712 | 57.811.255 | 10.542.000 | 28.138.000 | 45.041.277 | 18.499.497 | 265.012.741 |
| Istarska | 56.161.523 | 26.713.778 | 3.758.500 | 20.256.400 | 22.338.640 | 33.890.453 | 163.119.294 |
| Dubrovačko-neretvanska | 32.538.063 | 17.351.593 | 2.646.000 | 14.495.000 | 16.974.965 | 20.764.335 | 104.769.956 |
| Međimurska | 29.329.741 | 11.906.455 | 3.352.500 | 7.090.000 | 13.426.416 | 5.516.534 | 70.621.646 |
| Grad Zagreb | 145.757.915 | 103.344.449 | 10.790.000 | 61.647.600 | 82.492.954 | 42.640.649 | 446.673.567 |
| Ukupno kuna | 1.083.044.790 | 533.361.408 | 112.447.850 | 275.156.000 | 509.057.561 | 334.673.351 | 2.847.740.960 |

PREGLED SREDSTAVA ZA DECENTRALIZIRANU FUNKCIJU OSNOVNOG ŠKOLSTVA PO ŽUPANIJAMA U 2010. GODINI

Tablica 2.ž.

|  |  |  |
| --- | --- | --- |
| Žup. broj | Nositelj financiranja – županije | Sveukupno kuna |
| 1 | 2 | 3 |
| 1. | Zagrebačka | 51.306.905 |
| 2. | Krapinsko-zagorska | 33.031.496 |
| 3. | Sisačko-moslavačka | 34.886.822 |
| 4. | Karlovačka | 24.604.616 |
| 5. | Varaždinska | 49.509.239 |
| 6. | Koprivničko-križevačka | 18.699.752 |
| 7. | Bjelovarsko-bilogorska | 26.285.515 |
| 8. | Primorsko-goranska | 33.998.521 |
| 9. | Ličko-senjska | 15.722.279 |
| 10. | Virovitičko-podravska | 19.964.104 |
| 11. | Požeško-slavonska | 19.618.476 |
| 12. | Brodsko-posavska | 31.012.915 |
| 13. | Zadarska | 30.995.185 |
| 14. | Osječko-baranjska | 60.026.813 |
| 15. | Šibensko-kninska | 18.777.852 |
| 16. | Vukovarsko-srijemska | 39.944.747 |
| 17. | Splitsko-dalmatinska | 75.761.349 |
| 18. | Istarska | 22.231.114 |
| 19. | Dubrovačko-neretvanska | 23.877.695 |
| 20. | Međimurska | 23.212.985 |
| 21. | Grad Zagreb | 145.757.915 |
|  | Ukupno županije | 799.226.295 |

PREGLED SREDSTAVA ZA DECENTRALIZIRANU FUNKCIJU OSNOVNOG ŠKOLSTVA PO GRADOVIMA U 2010. GODINI

Tablica 2.g.

|  |  |  |
| --- | --- | --- |
| Red. broj | Nositelj financiranja – gradovi | Sveukupno kuna |
| 1 | 2 | 3 |
| 1. | Velika Gorica | 15.617.070 |
| 2. | Samobor | 9.546.158 |
| 3. | Vrbovec | 5.123.733 |
| 4. | Zaprešić | 3.932.627 |
| 5. | Krapina | 2.603.142 |
| 6. | Sisak | 10.554.520 |
| 7. | Kutina | 6.020.060 |
| 8. | Karlovac | 12.454.287 |
| 9. | Varaždin | 9.608.092 |
| 10. | Koprivnica | 8.233.647 |
| 11. | Križevci | 6.253.854 |
| 12. | Bjelovar | 8.112.239 |
| 13. | Rijeka | 21.235.614 |
| 14. | Crikvenica | 1.999.913 |
| 15. | Opatija | 1.457.621 |
| 16. | Gospić | 4.783.493 |
| 17. | Virovitica | 6.093.518 |
| 18. | Požega | 6.402.093 |
| 19. | Slavonski Brod | 15.790.053 |
| 20. | Zadar | 12.747.803 |
| 21. | Osijek | 19.904.754 |
| 22. | Šibenik | 9.795.849 |
| 23. | Vinkovci | 7.621.459 |
| 24. | Makarska | 2.996.734 |
| 25. | Split | 26.222.629 |
| 26. | Pula – Pola | 12.278.754 |
| 27. | Labin | 3.229.870 |
| 28. | Pazin | 7.345.121 |
| 29. | Poreč – Parenzo | 4.303.761 |
| 30. | Rovinj – Roivigno | 2.951.964 |
| 31. | Umag – Umago | 3.820.939 |
| 32. | Dubrovnik | 8.660.368 |
| 33. | Čakovec | 6.116.756 |
|  | Ukupno gradovi | 283.818.495 |

PREGLED SREDSTAVA ZA DECENTRALIZIRANU FUNKCIJU VATROGASTVA PO OPĆINAMA/GRADOVIMA U 2010. GODINI

|  |  |  |  |
| --- | --- | --- | --- |
|  |  | Tablica 3. općine/gradovi | |
| Red. broj | Osnivači i suosnivači  javnih vatrogasnih postrojbi gradovi/općine | Naziv javne vatrogasne postrojbe | Ukupno kuna |
| 1 | 2 | 3 | 4 |
| 1. | Grad Zagreb | JVP ZAGREB | 42.640.649 |
| 2. | Grad Zaprešić | JVP ZAPREŠIĆ | 4.409.294 |
| 3. | Grad Samobor | JVP SAMOBOR | 3.169.084 |
| 4. | Grad Velika Gorica | JVP VELIKA GORICA | 5.109.645 |
| 5. | Grad Ivanić Grad | JVP IVANIĆ GRAD | 3.988.602 |
| 6. |  | ZAGORSKA JVP | 8.325.420 |
|  | Grad Zabok (9,22%) |  | 767.604 |
|  | Grad Klanjec (3,18%) |  | 264.748 |
|  | Grad Oroslavje (6,15%) |  | 512.013 |
|  | Grad Pregrada (7,05%) |  | 586.942 |
|  | Grad Zlatar (6,40%) |  | 532.827 |
|  | Grad Donja Stubica (5,83%) |  | 485.372 |
|  | Općina Bedekovčina (8,34%) |  | 694.340 |
|  | Općina Budinšćina (2,75%) |  | 228.949 |
|  | Općina Desinić (3,42%) |  | 284.729 |
|  | Općina Gornja Stubica (5,63%) |  | 468.722 |
|  | Općina Hrašćina (1,80%) |  | 149.858 |
|  | Općina Konjšćina (4,01%) |  | 333.849 |
|  | Općina Kraljevec na Sutli (1,79%) |  | 149.025 |
|  | Općina Krapinske Toplice (5,65%) |  | 470.387 |
|  | Općina Kumrovec (1,82%) |  | 151.523 |
|  | Općina Marija Bistrica (6,50%) |  | 541.152 |
|  | Općina Stubičke Toplice (2,71%) |  | 225.619 |
|  | Općina Sveti Križ Začretje (6,51%) |  | 541.985 |
|  | Općina Tuhelj (2,15%) |  | 178.996 |
|  | Općina Veliko Trgovišće (5,13%) |  | 427.094 |
|  | Općina Zagorska Sela (1,18%) |  | 98.240 |
|  | Općina Zlatar Bistrica (2,78%) |  | 231.446 |
| 7. | Grad Krapina | JVP KRAPINA | 2.396.533 |
| 8. | Grad Sisak | JVP SISAK | 6.720.827 |
| 9. | Grad Petrinja | JVP PETRINJA | 4.083.820 |
| 10. | Grad Kutina | JVP KUTINA | 3.988.376 |
| 11. | Grad Karlovac | JVP KARLOVAČKA | 8.179.838 |
| 12. | Grad Ogulin | JVP OGULIN | 3.567.517 |
| 13. | Grad Varaždin | JVP VARAŽDIN | 6.661.652 |
| 14. | Grad Koprivnica | JVP KOPRIVNICA | 5.392.153 |
| 15. |  | JVP ĐURĐEVAC | 3.983.858 |
|  | Grad Đurđevac (69,40%) |  | 2.764.798 |
|  | Općina Virje (10,70%) |  | 426.273 |
|  | Općina Kloštar Podravski (5,08%) |  | 202.380 |
|  | Općina Kalinovac (4,88%) |  | 194.412 |
|  | Općina Molve (4,05%) |  | 161.346 |
|  | Općina Ferdinandovac (2,97%) |  | 118.321 |
|  | Općina Podravske Sesvete (1,84%) |  | 73.303 |
|  | Općina Novo Virje (1,08%) |  | 43.025 |
| 16. | Grad Križevci | JVP KRIŽEVCI | 3.206.044 |
| 17. | Grad Bjelovar | JVP BJELOVAR | 6.172.247 |
| 18. |  | JVP DARUVAR | 3.183.650 |
|  | Grad Daruvar (78,00%) |  | 2.483.245 |
|  | Općina Sirač (7,00%) |  | 222.856 |
|  | Općina Končanica (5,00%) |  | 159.183 |
|  | Općina Đulovac (5,00%) |  | 159.183 |
|  | Općina Dežanovac (5,00%) |  | 159.183 |
| 19. | Grad Garešnica | JVP GAREŠNICA | 2.287.719 |
| 20. | Grad Čazma | JVP ČAZMA | 2.137.695 |
| 21. | Grad Rijeka | JVP RIJEKA | 17.743.351 |
| 22. | Grad Mali Lošinj | JVP LOŠINJ | 3.171.000 |
| 23. | Grad Crikvenica | JVP CRIKVENICA | 2.361.747 |
| 24. | Grad Krk | JVP KRK | 3.229.889 |
| 25. |  | JVP OPATIJA | 4.677.764 |
|  | Grad Opatija (57%) |  | 2.666.326 |
|  | Općina Matulji (23%) |  | 1.075.886 |
|  | Općina Lovran (14%) |  | 654.887 |
|  | Općina Mošćenička Draga (14%) |  | 280.665 |
| 26. | Grad Delnice | JVP DELNICE | 2.106.614 |
| 27. | Grad Gospić | JVP GOSPIĆ | 3.061.239 |
| 28. | Općina Plitvička Jezera | JVP PLITVIČKA JEZERA | 2.196.850 |
| 29. | Grad Senj | JVP SENJ | 2.146.566 |
| 30. | Grad Virovitica | JVP VIROVITICA | 3.327.907 |
| 31. | Grad Slatina | JVP SLATINA | 2.733.152 |
| 32. | Grad Požega | JVP POŽEGA | 2.596.805 |
| 33. | Grad Slavonski Brod | JVP SLAVONSKI BROD | 8.197.138 |
| 34. | Grad Zadar | JVP ZADAR | 15.427.640 |
| 35. | Grad Biograd na Moru | JVP BIOGRAD | 3.366.291 |
| 36. | Grad Benkovac | JVP BENKOVAC | 3.025.454 |
| 37. | Općina Gračac | JVP GRAČAC | 3.945.179 |
| 38. | Grad Osijek | JVP OSIJEK | 13.427.874 |
| 39. | Grad Beli Manastir | JVP BELI MANASTIR | 2.895.123 |
| 40. | Grad Šibenik | JVP ŠIBENIK | 8.724.965 |
| 41. | Grad Drniš | JVP DRNIŠ | 2.619.181 |
| 42. | Grad Knin | JVP KNIN | 3.443.581 |
| 43. | Grad Vinkovci | JVP VINKOVCI | 3.670.065 |
| 44. | Grad Vukovar | JVP VUKOVAR | 6.155.899 |
| 45. | Grad Ilok | JVP ILOK | 2.146.635 |
| 46. | Grad Split | JVP SPLIT | 15.599.240 |
| 47. | Grad Imotski | JVP IMOTSKI | 2.900.257 |
| 48. |  | JVP PULA | 10.388.953 |
|  | Grad Pula – Pola (68,92%) |  | 7.160.067 |
|  | Općina Barban (3,27%) |  | 339.719 |
|  | Općina Fažana – Fasana (3,78%) |  | 392.702 |
|  | Općina Ližnjan – Lisignano (3,45%) |  | 358.419 |
|  | Općina Marčana (4,59%) |  | 476.853 |
|  | Općina Medulin (6,88%) |  | 714.760 |
|  | Općina Svetvinčenat (2,61%) |  | 271.152 |
|  | Grad Vodnjan – Dignano (6,50%) |  | 675.281 |
| 49. |  | JVP PAZIN | 3.986.787 |
|  | Grad Pazin (49,29%) |  | 1.965.088 |
|  | Općina Cerovlje (9,55%) |  | 380.738 |
|  | Općina Gračišće (7,66%) |  | 305.388 |
|  | Općina Lupoglav (5,15%) |  | 205.319 |
|  | Općina Karojba (7,73%) |  | 308.179 |
|  | Općina Motovun – Montona (5,78%) |  | 230.436 |
|  | Općina Tinjan (9,58%) |  | 381.934 |
|  | Općina Sveti Petar u Šumi (5,26%) |  | 209.705 |
| 50. |  | JVP POREČ | 4.234.857 |
|  | Grad Poreč – Parenzo (67,18%) |  | 2.844.976 |
|  | Općina Sveti Lovreč (1,49%) |  | 63.100 |
|  | Općina Višnjan – Visignano (2,61%) |  | 110.530 |
|  | Općina Kaštelir – Labinci – Castelliere-S. Domenica (1,36%) |  | 57.595 |
|  | Općina Vižinada – Visinada (1,44%) |  | 60.982 |
|  | Općina Vrsar – Orsera (13,50%) |  | 571.705 |
|  | Općina Funtana – Fontane (5,70%) |  | 241.387 |
|  | Općina Tar - Vabriga – Torre – Abrega (6,72%) |  | 284.582 |
| 51. |  | JVP ROVINJ | 3.860.357 |
|  | Grad Rovinj – Rovigno (88,17%) |  | 3.403.677 |
|  | Općina Bale – Valle (2,10%) |  | 81.068 |
|  | Općina Kanfanar (3,20%) |  | 123.531 |
|  | Općina Žminj (6,53%) |  | 252.081 |
| 52. |  | JVP LABIN | 3.612.783 |
|  | Grad Labin (49,90%) |  | 1.802.779 |
|  | Općina Pićan (8,20%) |  | 296.248 |
|  | Općina Raša (15,90%) |  | 574.432 |
|  | Općina Kršan (13,20%) |  | 476.888 |
|  | Općina Sveta Nedelja (12,80%) |  | 462.436 |
| 53. |  | JVP BUZET | 2.897.735 |
|  | Grad Buzet (80%) |  | 2.318.188 |
|  | Općina Lanišće (20%) |  | 579.547 |
| 54. |  | JVP UMAG | 4.908.981 |
|  | Grad Umag – Umago (51,70%) |  | 2.537.943 |
|  | Grad Novigrad – Cittanova (13,70%) |  | 672.531 |
|  | Grad Buje – Buie (22,65%) |  | 1.111.884 |
|  | Općina Grožnjan – Grisignana (3,65%) |  | 179.178 |
|  | Općina Brtonigla – Verteneglio (5,85%) |  | 287.175 |
|  | Općina Oprtalj – Portole (2,45%) |  | 120.270 |
| 55. | Grad Dubrovnik | JVP DUBROVAČKI VATROGASCI | 9.556.016 |
| 56. | Općina Konavle | JVP KONAVLE | 2.309.068 |
| 57. | Općina Dubrovačko primorje | JVP DUBROVAČKO PRIMORJE | 2.177.418 |
| 58. | Grad Ploče | JVP PLOČE | 2.469.324 |
| 59. | Grad Metković | JVP METKOVIĆ | 2.124.508 |
| 60. | Općina Mljet | JVP MLJET | 2.128.001 |
| 61. | Grad Čakovec | JVP ČAKOVEC | 5.516.534 |
|  | SVEUKUPNO | | 334.673.351 |

Uredba, NN 19/2010-446